Vores egen medicin - Flammen\nVores egen medicin\nKampen mellem TTH og Aarhus Håndbold var blevet slået stort op som slaget mellem Jyllands hovedstad og Danmarks håndboldhovedstad. Det var desværre den jyske hovedstad der kunne trække sig sejrrigt ud af kampen med 25-26.\nEt meget fokuseret TTH mandskab var klar til kamp efter midtuge-nedslagtningen i Skjern, og de hvidblusede kom da også godt fra start. Aarhus hang på indtil 4-4 hvorefter hjemmeholdet anført af en for tiden stærkt skydende Simon Birkefeldt trak fra og kom på 10-7 efter godt 10 minutters spil.\nDet meget kontante forsvarsspil som TTH tidligere har været kendt for, havde østjyderne i dag taget til sig. Det resulterede i at der kom mange frikast, og rigtig mange udvisninger til gæsterne. TTH formåede dog desværre ikke at udnytte disse til fulde, mens Aarhus i undertal valgte at bytte målmanden for en ekstra markspiller.\nEfter et kvarters spil lignede det en favorit sejr til hjemmeholdet, men Aarhus fik vendt bøtten og det kontante forsvarsspil gav pote. TTH scorede derfor ikke andet end tre mål i de sidste 15 minutter, og gæsterne kunne dermed gå til pause med en føring på 13-16.\nAnden halvleg lignede meget de første 30 minutter. Angrebsspillet haltede væsentligt hos hjemmeholdet, som tyede til skud fra distancen og individuelle præstationer. Alt hvad der kom forbi forsvarskæden blev fanget af den østjyske målmand, som nu må siges seriøst at true Tromle.\nHjemmeholdet havde flere gange chancen for at kom op og alene være nede med to mål, men udnyttede aldrig chancen og det lignede derfor et sikkert nederlag nummer to i denne uge. Aarhus var foran med 26-20 med fem minutter tilbage.\nTræner duoen valgte dog at ændre system i forsvaret og gå frem i en mand-mand opdækning som skulle gøre de afsluttende minutter meget spændende. På trods af Aarhus’ meget lange angreb fik TTH seks angreb mere i kampen. De fem første af disse gav mål, og da Århus brænder sit sjette angreb på 4 minutter var de blot oppe med et mål, og det lugtede pludselig af point.\nMed 20 sekunder tilbage på uret kunne TTH sætte et ordentligt angreb op, men da chancen byder sig med 5 sekunder igen bliver forsøget for halvhjertet, og resulterer derfor blot i et frikast. Dette bliver sat op, og det skulle være den nyligt udtagne landsholdsspiller, Michael Damgaard, der skulle afslutte.\nMichaels afslutning blev dog reddet af Nikolaj Pedersen, og jublen brød derfor ud blandt gæsterne, mens de godt 1.200 mennesker i Gråkjær Arena måtte se hjemmeholdet dale ned på en 10.-plads i ligaen.\nDagens Drage er igen af den hårdtskydende slags. Simon Birkefeldt som efter en hård opstart på sæsonen fortsætter med at skyde i angrebet, og lægger yderligere lag på sit forsvarsspil var i dag hjemmeholdets bedste mand, da Patrick Wiesmark spillede en godkendt første halvleg, men desværre faldt igennem i de sidste 30.\nForfatter MMKUdgivet 2014-09-15 2014-09-15 Kategorier KampreferatTags Herreligaen, Herrerne\nForrige Forrige indlæg: Team Tvis Holstebro – SK Århus 24-22 (15-15)\nNæste Næste indlæg: Solberg deux point


Coronafrygt: Kommunerne vil holde børn med smitterisiko hjemme | Fagbladet FOA\nAnbefalingen om at borgere, der har været i højrisikoområder for coronasmitte holder sig hjemme i 14 dage gælder alle. Også børn i dagtilbud og skoler, lyder det i dag fra Kommunernes Landsforening. Colourbox\nKommunernes Landsforening (KL) anbefaler, at børn bliver holdt hjemme fra skoler og dagtilbud, hvis de er kommet hjem fra områder med udbredt coronasmitte efter den 2. marts. I Børnehuset Louisegården tager man det særdeles alvorligt.\nSundhedsstyrelsen anbefaler alle borgere at blive hjemme i 14 dage efter hjemkomst fra områder med stor udbredelse af coronavirus som Kina, Norditalien, Iran og dele af Sydkorea.\nDet gælder også børn i dagtilbud og skole, specificerer KL i dag over for landets børne- og skoleforvaltninger.\n”Hvis man som familie er kommet hjem efter 2. marts, så anbefaler vi, at man bliver hjemme,” siger direktør i KL Christian Harsløf til DR.\nLæs også: Krav til sundhedsansatte: Bliv hjemme, hvis du har rejst i risikoområder\n”Det vil sige, at man ikke skal sende sine børn i skole eller dagtilbud, ligesom ansatte ikke skal møde op.”\nOg det tager man meget alvorligt i Børnehuset Louisegården på Frederiksberg, lyder det fra leder Sally Heman.\nHun har i dag sendt et brev ud til børnenes forældre om, at de heller ikke skal lade onkler, tanter, barnepiger og bedsteforældre, der har rejst i risikoområderne og er kommet hjem efter den 2. marts, hente og bringe børnene.\n”Man skal tænke sig om og bruge sin sunde fornuft. I udgangspunktet er vores forældre meget forsigtige, så jeg er tryg ved situationen,” siger Sally Heman, der i sit brev understreger, at hun ikke vil skabe unødig panik, men at børnene ikke skal udsættes for unødvendig fare.\n”Selv om anbefalingerne primært har drejet sig om mennesker, der er i berøring med ældre og svækkede mennesker, så tænker jeg: Lad os også lige passe godt på vores børn. Tænk, hvis der skete noget med nogen af børnene, fordi en af dem, der henter, er smittet. Det ville man jo ikke kunne tilgive sig selv.”\nLouisegården har lige nu hverken børn eller medarbejdere, der er syge eller i karantæne på grund af coronavirus. Tillidsrepræsentant og pædagogmedhjælper Jette Pourtaimour er ikke selv bekymret.\n”Vi har hørt fra forældre og nogle af de kommende skolebørn, der udtrykker bekymring, og der maner vi selvfølgelig til ro,” siger Jette Pourtaimour, der i den sidste tid har haft flere samtaler med børn om, at de ikke skal være urolige.\n”Men vi er nødt til at tage vores forholdsregler, og derfor synes jeg også, det er godt, at vores leder har sendt brevet ud.”\nForholdsreglerne gælder også håndhygiejnen.\n”Vi har en god håndhygiejne her hos os og det har vi altid haft. Når børnene for eksempel. kommer ind om morgenen, vasker de hænder som det første, og vi voksne spritter. Det lægger vi stor vægt på.”\nLæs også: Regioner skærper Sundhedsstyrelsens krav til hjemsendelse\nKL skriver i sit notat, at man som skole eller daginstitution skal videreformidle til forældre, at et barn, som er kommet hjem fra et af områderne efter den 2. marts, bør blive hjemme.\nDu kan læse notatet her.


Float like butterfly… | Lortemor Float like butterfly… – Lortemor\nEr den halve sandhed en løgn?\nDet er (heldigvis) sjældent, at jeg modtager kommentarer der går ind og rammer på en virkelig negati\nFloat like butterfly…\n10. august 2018 LORTEMOR\n…. “Sting like a bee”.\nI dag har jeg for første gang i mit liv været ude og flyve med en drage. Eller… Det var nu en sommerfugl, men anyways. Min veninde kom forbi på bedst mulige måde: Vi havde en “måske aftale” og fordi hun er min veninde, så forstår hun lige præcis hvordan sådan en aftale fungerer. Hun skrev kl. 7 i morges, at hun var på! Jeg skrev, at jeg havde sovet dårligt, så jeg ville lige se om ikke der var en times søvn eller to at indhente, efter stormen i nat. Det lynede og tordnede, og de åbne vinduer, der før har været en befriende luft i trope-land, de var pludselig i fare for at blive smadret i en storm, og min seng var i fare for at blive vådere end en teenager til en Justin Bieber koncert. Anno 2010.\nJeg har med vilje holdt min telefon på afstand de sidste par uger. Lydløs, med overfladen ned og har i det hele taget taget afstand til alt med sociale medier, sms’er og opkald. Det er faktisk ok befriende.\nMen fordi jeg ikke bare kan lægge den helt fra mig, så så jeg, at hun var kørt hele vejen til Sydhavnen, og ville sætte sig på den lokale café og drikke en kop te. En time senere skrev hun, at hun sad i min have og slikkede sol. Og jeg var klar til at stå op. Jeg fik lavet nogle vigtige praktiske opgaver, lavet et vigtigt opkald alt i mens hun kreerede en madpakke og så indviede vi hendes nye ladcykel og kørte en tur på Tippen. Tippen er et fantastisk sted. Med bådhuse og små boliger, der minder en hel del om Christiania. Bare uden alle stofferne.\nDet blæste som ind i helvede, og jeg fik “De eneste to’s” “Hjertestarter” på hjernen. Tippens voldsomme vind fik udsat min krop og sjæl for en sand omgang CPR og de mørke skyer, blandet med en isblå himmel satte dagen i relief. Nogle gange blæste det så meget, at vi ikke kunne høre hinanden tale. Men man er så sandelig i godt selskab, når den pinlige tavshed erstattes med en hardcore vind, som kun folk langs Vesterhavet kender til. Og det ikke gør spor. Altså at man ikke taler ret meget.\nDe fleste mennesker har det ret stramt med pinlig tavshed, jeg har det lige omvendt. For det er i dén tavshed man kan mærke andre mennesker rigtig meget. Jeg behøvede ikke ord, for at beskrive den bid af basal lykkefølelse, da vi begge stod og modtog den barske vind frontalt. Tror vi begge havde brug for at blive godt og grundigt blæst i gennem.\nHendes og mit liv har været vanvittigt parallelt siden vi lærte hinanden at kende. På både godt og ondt. Og jeg holder så utroligt meget af denne her sære skabning, og det venskab der blev skabt på et rimeligt skrøbeligt fundament. Hendes vilje og styrke, den er helt utrolig og jeg ville ønske at jeg kunne knipse med fingrene, og så var alt bare godt i begge vores lejre. Men det er naturligvis umuligt. Så hvorfor ikke bare tage ud og omfavne den der storm, med en blå sommerfugle-drage og føle vinden?\nI virkeligheden så har jeg fundet ud af, at jeg trives bedst med vand og vind. Ved vand og vind. Men København er stadig mit hjem, og indtil jeg kan mærke ordentlig efter, så forbliver det også sådan. Hverdagen har lagt sig i den lille hybel i Sydhavnen. I morgen kommer Alfred – og selvom jeg allerede i aften ved, at det bliver hårdt at sige farvel igen, så har jeg planlagt en god dag for os oppe i mit hoved. Og hvis jeg kender ham ret, så har han bare brug for at se mig og hygge sig. Så vi skal male, spise is og måske over og klappe nogle geder. Og kramme.\nDer er blevet sat ekstraordinært mange hak-tegn på tyngende sager den seneste uge, hvilket også er årsagen til at jeg ikke har skrevet på bloggen. Overskuddet ligger et meget lavt sted, når der går praktik i den. Kontanthjælps-tingen viste sig at være mindre nem, og startede ugen med at få afslag. Ergo starter jeg på ny, for jeg har ikke overholdt den frist (som jeg havde overset) så det er et ansvar jeg lige må tage på egne skuldre, og i stedet bare indse, at jeg skal være mere opmærksom for eftertiden.\nErgo vil jeg igen opfordre til, at støtte op om bloggen, og det er naturligvis ganske frivilligt. Og nej, jeg skriver ikke kun for at bede om noget fra jer. Jeg skriver fordi jeg har lyst. Men har et håb om, at bloggen en dag blive helt reklame-fri og indtil videre har der med vilje ikke været spons i meget, meget lang tid. Og det er ikke en økonomisk beslutning. Jeg vil bare langt hellere skrive om hverdagen og mig. Fremfor reklamer for andet. Bidrag kan sendes via MobilePay på 26818286 – om som altid skrevet – så indberettes alt. Og alt går stadig ind på “Alfred-kontoen”. Dvs. transport, oplevelser and so on.\nPS. Kan anbefale drager til ALLE med børn. Det er helt vildt sjovt!\nDet der indlæg gjorde mig glad. Hurra for sådan nogle veninder! Og hurra for at Alfred kommer i morgen. Vi vinker, hvis vi ser jer ved gederne, men giver jer ellers plads til mor-og-Alfred tid.\nTak for lige at minde om at vi igen skal have brugt den drage vi har liggende. Det var et kæmpe hit, og nu er vejret endelig til det. Og jeg håber du og Alfred får en dejlig dag. <3\nJeg ville virkelig ønske, at jeg økonomisk kunne bidrage, men jeg sidder desværre selv virkelig stramt i det i øjeblikket – måske i fremtiden kan jeg Ikke desto mindre tak for en fantastisk meningsfuld blog – og det vil lidt spons altså ikke ændre på, hvis det skulle blive aktuelt\nDet er (heldigvis) sjældent, at jeg modtager kommentarer der går ind og rammer på en virkelig negativ måde. Man bliver ret hårdhudet når man blogger, …


Afrikansk Stuelind - Afrika - Tropica-Scandi, den originale eksotiske frø- og plantehandel\nStuelinden er en træagtig busk med hjerteformede bløde blade og meget bløde grene. For enden af grenene udvikler blomsterskærmene sig fra vinter til foråret og det med hver ca. 20 hvide blomster.\nI det 19. århundrede blev den taget i kultur af Royal Botanic Garden i London.\nHjemmehørende i Sydafrika i det skovrige område i Cape Province i Port Elizabeth.\nSåning og spring er muligt hele året indendørs. Strø de ca. 3 mm små frø jævntfordelt ud på fugtig såjord og dæk dem kun med et ganske tyndt lag af såjorden. Såjorden holdes jævnt fugtig og ved en temperatur på 20° til 25° C. Spiringen følger allerede efter 14 til 20 dage. 2 til 3 måneder efter spring kan frøplanterne prikles (omplantes til små potter).\nStuelinden elsker lyse placeringer, men beskyttes mod direkte brændende sol. Om sommeren kan den også stå i det fri, gerne på en vindbeskyttet plads.\nHumus rig og godt drænende jord er det ideelle vækstmedie. Om sommeren vandes meget og den skal have en fugtig rodklump hele tiden. Gødes ugentligt fra marts til september med krukkeplantegødning. Grundet den hurtige vækst kan den skæres tilbage til den ønskede form.\nEn lys overvintring ved 10° C er optimal (f.eks. trappeopgang eller vinterhave). Vand sparsomt, da for meget vand om vinteren fører til rådne stængler. Ved for tør luft kan enkelte hvide fluer vise sig. Allerede i januar begynder Stuelinden dens nye vækstsæson. Ved en temperatur på under 10° C smider den sine blade - i det tilfælde skal den holdes meget tør. Stuelinden er meget ømtålig overfor frost.


I dag bestemmes fremtiden for Braithwaite, Messi og FC Barcelona - TV 2\n7. mar. 2021, 14:04\nMartin Braithwaite finder søndag ud af, hvem der bliver hans nye chef, når FC Barcelona skal vælge en ny præsident. Foto: Albert Gea / Ritzau Scanpix\nFC Barcelona er i økonomisk frit fald. Ramt af skandaler og efterforsket af politiet. I dag vælger medlemmerne ny præsident.\nStorhed og fald. Det er en verdens absolut største fodboldbrands, der lige nu er sendt til tælling.\nEn gæld på over otte milliarder kroner tynger klubbens budget, og dens absolut største aktiv, Leo Messi, er efter alt at dømme på vej væk til sommer.\nFC Barcelona er en helt særlig konstruktion i fodboldverdenen.\nDen er ledet af en præsident, der vælges af klubbens omkring 150.000 medlemmer. Og i dag går de til valgurnerne efter flere ugers valgkamp, hvor tre kandidater har kæmpet om medlemmernes gunst.\nEt verdensbrand i krise\nDiagnosen er klar fra sportredaktør Santi Giménez, der følger den katalanske topklub tæt for den store spanske sportsavis AS.\n- Det er en krise med tre ben: En sportslig, som det kan se ud til, at klubben måske er på vej ud af. En økonomisk, som den ikke kommer ud af foreløbig. Og en ledelseskrise, som måske vil blive bedre efter præsidentvalget, vurderer Santi Giménez over for TV 2. Og han er ikke i tvivl om, hvad årsagen er:\n- Det hele udspringer af elendig ledelse og dårlig økonomi. Barcelona er den klub i verden, der tjener flest penge, men også den, der bruger flest penge; betaler de højeste lønninger.\n- Holdet er blevet for gammelt. Man har ikke sørget for at forny truppen, hvilket har forårsaget en voldsom udgift til spillere, som man har fejlindkøbt. Og læg dertil en inkompetent ledelse, lyder det hovedrystende fra den spanske sportsjournalist.\nRedaktøren fra AS er ikke i tvivl om, hvad Barcelona har gjort forkert. Foto: TV 2 SPORT\nVæmmes over klubbens nuværende situation\nTV 2 møder to FC Barcelona fans ved præsidentkandidat Joan Laportas hovedkvarter. Det er hårde tider for dem.\nKlubben er hjerteblod. De er medlemmer i lyst og nød, men det er mest nød på det seneste. Og de har med vantro set, hvordan den nu forhenværende præsident Josep Maria Bartomeu forvaltede FC Barcelona.\nFerran Prats var selv med til at vælte Bartomeu, da han og andre medlemmer samlede stemmer ind til et mistillidsvotum, der i sidste ende fik Bartomeu til at trække sig før afstemningen.\n- Han er det værste, vi har haft. Og lige nu er situationen bekymrende. For den uduelige ledelse, han stod for, har ført klubben til økonomisk ruin, og sportsligt har han foretaget fatale valg, lyder det fra Ferran Prats med en stemme, der ryster lidt af vrede.\nOg hans kammerat Ignasi Cervantes er helt enig:\n- Jeg væmmes som medlem. For Barca er hverken ledelsesmæssigt, økonomisk ellers sportsligt i en god forfatning. Det er meget, meget trist, og vi har brug for forandringer nu, lyder det fra FC Barcelona-medlemmet.\nProblem uden Messi\nFodboldmæssigt er FC Barcelona på det sidste kommet godt med i LaLiga og kan stadig nå at vinde.\nCopa del Rey-finalen nåede de også at spille sig til på et hængende hår, og en svær kamp i Paris afgør snart, om de ryger ud af Champions League.\nMen truppen har haft en svær tid med skiftende trænere, uenighed om indkøb og retning. Og vigtigst af alt: Den absolut største stjerne Leo Messi har meddelt, at han vil forlade klubben. Messis kontrakt udløber til sommer, hvor han transferfrit kan forlade den catalanske hovedstad. Og det vækker bekymring.\n- Messi er det vigtigste kort, vi har. Han er den afgørende spiller, den, der giver al vores indkomst og sponsorater, forklarer Ignasi Cervantes, medlem af FC Barcelona\nOg endnu engang peger pilen mod eks-præsident Josep Bartomeu, mener fodboldredaktør hos sportsavisen AS, Santi Giménez:\n- Det er lykkedes Josep Maria Bartomeu at gøre Messi så rasende, at han sendte en opsigelse til klubben via fax. Han har skabt splid i klubbens ledelse, hvor mange har sagt farvel, og lige nu bliver han så efterforsket af politiet i den såkaldte Barca-gate, hvilket er meget alvorligt. Situationen er bekymrende, slår Santi Giménez fast.\nLionel Messis fremtid er usikker. Foto: Vincent West / Ritzau Scanpix\nOmgivet af dårlige rådgivere\nOg på spørgsmålet til, hvordan det dog er gået så galt, mener Santi Giménez, at en række omstændigheder har spillet ind.\n- Først og fremmest er Bartomeu en karakter, som ikke engang selv havde forestillet sig, at han kunne blive den øverste chef for FC Barcelona. Han var vicepræsident i klubben, da Sandro Rossel trak sig fra præsidentposten i 2014. Og pludselig endte Bartomeu med at bliver præsident, mener Giménez.\n- Jeg tror, han er blevet rådgivet dårligt. Han har omgivet sig med en række mennesker, som har ført ham til et punkt, hvor han traf en række meget meget dårlige og dyre sportslige dispositioner, siger sportsredaktøren fra AS.\nHan forklarer endvidere, at Josep Maria Bartomeu han forsøgt at indføre en ny strategi; en model, der ikke fungerede.\n- Han har spenderet hundredevis af millioner euro på spillere, som ikke duede, lyder det fra Santi Giménez.\nGammelkending står til at vinde\nI meningsmålingerne er det den forhenværende FC Barcelona præsident fra 2003-2010, Joan Laporta, der står til at vinde kampen om at blive ny præsident i FC Barcelona.\nHan er også Ignasi Cervantes favorit.\n- Jeg synes om hans projekt. Han har tidligere vist sit værd, forklarer Cervantes.\nOg avisen AS' redaktør er enig, selvom Joan Laporta er en person, der splitter FC Barcelonas fans.\n- Der er dem, der støtter ham betingelsesløst, og så er der dem, der ikke kan holde ham ud. Men sagen er, at under denne kampagne er det ikke den gamle Laporta, vi har set. Han har opført sig langt mere modereret end tidligere. Og i de her dramatiske tider vil du tilbage til din første kæreste, hvor du havde det godt og følte dig sikker, slutter Santi Giménez grinende af.\nSøndag bliver familier, søskende og kollegaer splittet i Madrid\n- Det mål tager jeg med i graven\nHaaland forventes klar allerede tirsdag


Kandu.dk - Og så videre - De sidste point\nOg så videre - De sidste point\n24-09-04 22:26 : xyzzygy\n24-09-04 22:27 : xyzzygy\n24-09-04 23:04 : svampearne\n24-09-04 23:08 : xyzzygy\n24-09-04 23:37 : hansen9\n25-09-04 00:13 : pallebhansen\n25-09-04 05:04 : dabj\n25-09-04 05:24 : dabj\n25-09-04 08:31 : Fjante\n25-09-04 10:30 : mulberry\n25-09-04 11:00 : skovfogeden\n25-09-04 19:14 : arne.jakobsen\n25-09-04 21:35 : pallebhansen\n25-09-04 21:50 : arne.jakobsen\n25-09-04 22:07 : pallebhansen\n01-10-04 02:53 : Jernladyen\nFra : arne.jakobsen Vist : 340 gange\nDato : 24-09-04 22:19\nDa jeg meldte mig under Kandu's faner, var det for at bidrage. Fandt ud af, at der også var noget der hed SmallTalk. Der mødte jeg andre Kandu'er og også nogle såvel dygtilge som hyggelige.\nI de seneste uger har en Psykopat imidlertid haft held til at skille os ad. Jeg synes at det er noget skidt. Jeg har prøvet at forsvare mig selv imod disse angreb, men har kun fået liden støtte.\nI konsekvens heraf, har jeg nu valgt at sige farvel. Jeg smider alle mine ledige point ind på spørgsmålet. Har tænkt mig at checke en af de nærmeste dage. Men vil ikke vurdere kommentarerne. Den der svarer først får dem. (Med mindre jeg har en ide om at han er Psykopat!)\nKærlig hilsen Arne JAkobsen\nDato : 24-09-04 22:26\nDato : 24-09-04 22:27\nen skam du smutter ellers, er du sikker???\nDato : 24-09-04 23:04\nHan savner lidt opmærsomhed\nKærlige Hilsen SA\nDato : 24-09-04 23:08\ndet er jo dig der har skræmt ham væk\nDato : 24-09-04 23:37\nDet vil da være et stort savn AJ, havde vi to ikke en aftale?\nDato : 25-09-04 00:13\narne.jakobsen der er bestemt ingen grund til at smutte, vi er skam alle klar over at at svampearne er en svampet psykopat, han er desuden set fornylig vandre omkring på markerne mellem kolorte, for at samle "Spids Nøgenhat".\nOg da han er for dum til at vide hvordan den ser ud, nupper han engang imellem også en grøn fluesvamp, og denne cocktail gir netop disse symptoner på en psykotisk depression.\nHvad angår stoffet psilocybin, der er det primære psykoaktive stof i de forskellige psilocybinsvampe, kan det i mindre doser være forholdsvis blidt virkende på mange måder som LSD, mens det i høje doser virker lige så kraftigt som højdosis LSD.\nPsliocybinholdige svampe vokser mange steder på kloden - både i den tropiske og temperere klimazone. I Danmark vokser den psilocybinholdige svamp Spids Nøgenhat, som man kan finde på marker om efteråret. Den findes på gamle fugtige græsfælleder, især på de kreaturgræssede.\nNu er han desuden blevet så skør at han tror han er dig, og har sat dit spørgsmål her ind i sin profil.\nGrunden til vi ikke har givet dig opbakning, er bestemt ikke at vi ikke kan se hvem der er skør, men af den simple grund, at manden ikke skal have respons, og det syntes jeg heller ikke du skal give ham.\nHan er simpelthen for dum til at man gider svare ham, men han kan jo ikke lade være at blande sig, og gør det garanteret igen i denne tråd, bare vent at se.\nDato : 25-09-04 05:04\nDato : 25-09-04 05:24\nB t i = Bør ties ihjel\nSom jeg har sagt før (og som du på et tidspunkt var enig i) er der kun et middel mod den type mennesker og det er at ignorere dem.\nHvis ingen reagerer på deres indlæg dør den slags af sig selv, da det er opmærksomheden de higer efter.\nDa du jo ikke kunne lade være med at tage til genmæle, er der nu een der sidder med et smørret grin og fryder sig.\nEn skam det kom så langt, men du kunne måske prøve at holde en pause i stedet for at smutte?\nDato : 25-09-04 08:31\nHva ska´du så hedde i dit næste liv?\nDato : 25-09-04 10:30\nJeg synes, at fra allerførste gang, hvor du har givet udtryk for at det var for meget, så skulle det have været respekteret, ellers er det mobning. Nu er jeg ikke klar over om du har det, sagt fra, for så vidt jeg har lagt mærke til er det noget med, at du kalder vedkommende meget grimme ord og prøver at sætte ham(dine egne fjendebilleder) op i et dårligt lys, det er jo ikke ligefrem, hvad jeg kalder problemløsning, nærmere viser det en manglende evne til at overskue situationen og gøre sig gældende. Den bedste måde at eliminere sine fjender er ved at gøre dem til sine venner.\nTolerancen er herinde ligesom andre steder ikke optimal, hvor ofte må vi ikke døje med, at når man har givet sit bud eller mening til spørger, så er der straks en af de andre svarere, der er i gang med at sable een ned, isteden for at holde sig til spørgeren og det der bliver spurgt om, og acceptere at når der er forskellige kanduer, så er der også forskellige meninger og svar og at det egentlig ofte gør det interessant og giver kolorit. Og ofte kommer angrebne fra en vinkel af misforstålse. Jeg har temmlig ofte set dig AJ på den front, i gang med hakkeriet, fordi du ikke kan tåle, at nogen er på en måde du ikke lige forstår eller ikke kan forene dig med. Hvad endten du selv synes det har været berettiget eller ej, interesserer mig ikke, for er der noget mere træls end een der tror han ved bedre end andre og vil have alle med på sin side, og sole sig i spotlyset, det er da topmålet af arrogance. Een ting er at være kompetent på en række områder og give sine bidrag til hvor de behøves, men at give sig i lag med at dømme andre, frem for at lære noget, eller bare slappe af, må da give bagslag før eller siden. For det sidste er nok også sådan du er. Du har nok lige som de fleste også både din gode og knap så gode dage, hvor ikke alt du siger er særlig smart at høre på.\nIøvrigt tror jeg det er ret ligegyldigt, hvad jeg mener, for hvis det betød noget havde det nok været en selvfølge.\nSå Goddag Aj - Farvel Aj - Goddag AJ - Farvel AJ -..............................\nDato : 25-09-04 11:00\nEr enig med mulberry.\nDato : 25-09-04 19:14\nOg bliv så i Kandu, der er da ingen grund til en psykotisk person kan få dig til at miste modet.\nOg hvis han skriver noget, så lad være at svare, han sværter kun sig selv.\nPalle -> Bemærk venligst at jeg ikke har mistet modet. Blot tålmodigheden. Jeg elsker livet for højt til dagligt at få ødelagt mit ellers gode humør at disse evindelige skænderier. Jeg checkede lige seneste 25 og der er allerede åbnet en ny Hadekrig imod CreamyGirl. Det er sgu umuligt at slippe af med sine point. Det regner ind med Returpoint for sprgsm. 50073. Og lad nu for himlens skyld være med at købe svaret. Det er ikke point'sene værd.\nNå det var godt du ikke har mistet modet.\nHa ha, ja jeg har set hadekrigen, men er dog ikke helt klar over hvad der er mellem de 2, men jeg har lagt mærke til en psykotisk person der prøver at indsmigre sig, uden dog at få særlig held til det.\nDato : 01-10-04 02:53\nHej Arne. Mit net har været nede en uges tid, ellers havde du fået høvl over at skrive sådan en omgang for længe siden. Hvem skal jeg rive hovedet af, hvis du ikke er her, om jeg må spørge?? Gør som vi andre: ignorer kødpanderne og tag dig af resten. Der vil altid være nogle "tykpander" på kandu (så tykpandede, at de er massive). Det er ikke noget, man kan gøre noget ved fra vores side, så det må vi lukke øjnene for. Det er godt nok heller ikke min stærke side, da jeg farer op som trold af en æske, men jeg falder dog ned igen temmelig hurtigt. Bare se med dig selv, da du vadede lige inde over mine ligtorne, da du kom til kandu. Af med hovedet, og så færdig. Det tog ingen af os skade af, vel? Jeg gør det, at jeg ikke engang åbner/læser deres indlæg/tip - med mindre et tip lige er kommet, så jeg kan nå at bedømme det. Så får de, hvad de har fortjent. Og det er som regel ingenting.


ZooLac - Netdyrlæge Google+\nDu er her: Forsiden Hund ZooLac Propaste\nZooLac Multi PasteZylkène\nZooLac Propaste er en bakteriel pasta til regulering af bakteriefloraen i mave- og tarmkanalen hos alle dyrearter. Pastaen kan bruges ved akut diarré eller til forebyggelse af mave- og tarmforstyrrelser, der kan opstå ved f.eks. foderskift eller stressende omstændigheder. Pastaen leveres i en sprøjte, der kan indstilles til den ønskede mængde. Pastaen er velsmagende og placeres direkte på dyrets tunge eller oven på foderet.\nSmå dyr (0-10 kg): 1 ml\nMellemstore dyr (10-25 kg): 2 ml\nStore dyr (25-50 kg): 3 ml\nPastaen gives 2-3 gange dagligt.\nProduktstørrelse ZooLac Propaste, 15 mL ZooLac Propaste, 32 mL ZooLac Propaste, 60 mL\nEr ZooLac Propaste baseret på mælkesyrebakterier?\nZooLac Propaste indeholder flere forskellige arter af gavnlige og naturligt forekommende bakterier, blandt andet mælkesyrebakterier. Bakterierne i ZooLac hedder: Lactobacillus, Pediococcus, Bacillius, termostabiliserede Lactobacillus.\nKan ZooLac gives samtidigt med penicillin (amoxillin og clavulansyre)?\nDet er en god idé at bruge ZooLac samtidig med behandling med antibiotika, da antibiotika ofte giver anledning til ubalance i tarmen, og deraf følgende diarré. Du opnår den største effekt ved at give ZooLac forskudt af antibiotika tabletterne, ideelt 3 timer forskudt (underordnet om du giver ZooLac eller antibiotika først).\nGod aften – og god bedring med din hund/kat.\nDoseringssprøjte til kaniner og gnavere\nPro-fibre til gnavere\nFoderskål i keramik\nEquitop Myoplast, 6 dåser\nEsbilac Mælkeerstatning t/hvalpe


nerds.dk • Vis emne - SYGT Sony VW100\nSYGT Sony VW100\n120 indlæg • Side 6 af 8 • 1 ... 3, 4, 5, 6, 7, 8\naf Jonas Bojer » søn apr 29, 2007 18:02\nTag skrev: Ok Barco Black Wing 2 og VW100 koste også 100.000,- kr.\nMen en VW50 kan fås til 24.999,- kr.\nDer skal vel også værre råd til film indkøbe, biografture og andre søde ting i livet , så som musik med mere\nJeg drømer sørme også om en 3 chips DLP, men en sådan en fætter koste på den forkerte af 300.000,- kr.\nHmm mener at have set Blackwing2 til 49.995 kr ellers laver JVC en helt mange til som kan fås til noget i de 40k\naf Tag » søn apr 29, 2007 18:15\nJa Jonas Bojer det er rigtig, JVC og Blackwing2, skulle kunne fås til omkring de 50.000,- kr., men der stadig langet ned til de 24.999,- kr. som Sony VPL-VW50 kan få til, så mund ikke at Sony VPL-VW100 snart falder til omkring de 50.000,- kr.\nBlack Wing2, skulle værre den beste pj. i den pris leje, gad vide hvor man kan se den.\naf Gerdes » søn apr 29, 2007 21:26\nJeg har fået den demonsteret af Otto, AV Precision. Den er uden tvivl en lækker projektor, men jeg napper nok en DLP.\nTilmeldt: ons jan 17, 2007 07:46\naf Tag » søn apr 29, 2007 21:28\nMå høre om Otto, AV Precision, har sat en Black Wing2 op for demo\naf P.H. » søn apr 29, 2007 21:39\nJeg tror jeg venter med at købe en projektor til år 2012, så er de nok blevet MEGET billigere og MEGET bedre. (Vi må jo så håbe at jeg er i live til den tid )\naf Tag » søn apr 29, 2007 21:45\nTil den tid har vi nok UHD, hvad vi så skal bruge det til i en Hjemmebiograf, ved minder man som minimum skal havde et lærred på 10 meter\nOg med Blu-Ray er det muligt, de har lavet en disk med 200gb, riglig til UHD\naf Gerdes » søn apr 29, 2007 21:47\nTag skrev: Hvilken DLP\nJeg er ret vild med DLPs farvegengivelse. Noget som JVC HD1 og afarter af denne (fx. Black Wing Two) og VW50 ikke matcher. Kontrastniveauet på DLP finder jeg tilfredsstillende, og kontrastniveauet er JVC HD1s "spidskompetence". Derfor hælder jeg til DLP, groft sagt hvilken som helst DLP. Men da jeg går efter en 1080P og bedst mulig farvegengivelse ender jeg sandsynligvis med en Sim2 D80.\nMig bekendt har Otto ikke Black Wing Two hængende, men hvis du skal have kalibret din VW50? kan du jo spørge til det.\naf Tag » søn apr 29, 2007 21:52\nOtto skal skam kalibret min VW50 (det er da aftalen), men han skal lige havde et filter hjem først, der er lavet til VW50, dette ville give 70% mere sort.\nHan skulle også havde en DVDO scale med (som er planer at jeg skal købe).\nHvis du skal kikke på DLP pj. til 1080/24p, skulle du se på BenQ W9000 og BenQ W1000, dem kan Otto også hjælpe dig med\naf Gerdes » søn apr 29, 2007 22:18\nTag skrev: Otto skal skam kalibret min VW50 (det er da aftalen), men han skal lige havde et filter hjem først, der er lavet til VW50, dette ville give 70% mere sort.\nDu får dig uden tvivl et lækkert set-up med en DVDO skaler. Hvilken? og hvilket lærred har du eller køber du til VW50?\nJeg deltog ved Ottos foredrag om billedekvalitet og fik set på Samsung 710 og Sim2 HT3000. En efterfølgende snak med Otto gør, at jeg går efter Sim2. Min nuværende projektor er også en Sim2 (Domino18) og der er et eller andet over Sim2.\naf Tag » søn apr 29, 2007 22:29\nKan godt forstå at du er glad for din Sim2´s projektor, desværre kan jeg se regnbuer på alle 1 chips DLP i alle pris klasser, deværre (drømen er stadig en 3 chips DLP, men de koste en formune), øv\nMin lærred er et Lissu Tab-motorlærred på 108" med en gain på 1.0.\nDVDO skaler bliver en iScanVP50, fra Otto, AV Precision (efter aftale).\nFilteret bliver fra www.cine4home.de.#ed_op#br>\nVille tro at Filter, VP50, Denon DVD-3910 og en HD-DVD/Blu-Ray afspille (har ikke bestemt mig i nu hvad det skal værre) plus Otto, må give den beste billde kvalite fra VW50 (som kan opnås).\nHåber at Ottos holder et foredrag om billedekvalitet, her i København.\naf Gerdes » søn apr 29, 2007 22:33\nTag skrev: Kan godt forstå at du er glad for din Sim2´s projektor, desværre kan jeg se regnbuer på alle 1 chips DLP i alle pris klasser, deværre (drømen er stadig en 3 chips DLP, men de koste en formune), øv\nJeg, til gengæld, er ikke disponeret for at kunne se regnbueeffekt. Jeg har endnu ikke været generet regnbuer på DLP projektorer, så jeg tør godt kaste mig i lag med singlechip DLP.\naf Tag » man apr 30, 2007 10:51\nDer er nogle der er heldig og ikke kan se regnbueeffekt på en singlechip DLP projektorer\nHvis jeg ikke havde dette problem, ville jeg også havde købe en singlechip DLP, havde kig på en BenQ W9000 eller BenQ W1000\nHusk at hvis man bruger de standart indstillinge der er på Sony VPL-VW50, giver det et så ringe reslutat, se i forholde til andre og billige LCD projektorer, men hvis man gør noget ud af indstillinge begynder den at vise hvad den kan, den ville så springe op i en højer klassse\nVille tro at der er mange der ikke har set hvad en Sony VPL-VW50 kan, da de er udstille, nok ikke har værre instille korrekt (der er jo det samme med mange udstillet fladskærm, mange udstillet fladskærme er heller ikke indstille korrekt).\naf Gerdes » lør sep 22, 2007 11:18\nIkke mere . Se her.\naf jensen » lør sep 22, 2007 11:53\nSå skal du opleve det helt store fra http://www.meridian-audio.com.\nHar besluttet hvis jeg skal have noget er det dette.\naf Tag » lør sep 22, 2007 12:20\n200.000,- kr. for en 3 DLP chip projektorer er da stadige en slat penge når man kan få en Blackwing2 for under 100.000,-kr. og Blackwing2 er i en klasse hel for sig selv, måske den beste 1080/24p projektorer lige nu.\nMon ikke at vi snart ser en VW200 fra Sony.\nJensen, dit linke virker ikke.\nDette skulle gerne virke\nMen Meridan har altid værre top af pop.


Dinosaurens fjer | Litteratursiden\nOprettet: 13.07.2010 - 10:13\nBog: "Dinosaurens fjer" af Sissel-Jo Gazan\nBogen er til debat i december 2010\ntor, 06/01/2011 - 15:18\nMin søster gik i 2. g da den nye karakterskala trådte i kraft, men fordi de var begyndt med den gamle skala, blev de forsat bedømt ud fra denne. Ved ikke om det også har været sådan for højre vidregående uddannelser.\ntor, 06/01/2011 - 09:40\nJeg læste bogen for et års tid siden. Jeg fik den anbefalet, for jeg er normalt ikek til krimier. Jeg synes, den er ok - fint med mg, at der ikke er vold og blod.\nBagefter var der dog noget, der spøgte i hovedet på mig: Anna nævner, at hun nok vil få 03, når Helland er færdig med hende. Ud fra andre oplysninger i bogen mener jeg bare, at vi er i efteråret 2007, og den nye karakterskala trådte i kraft for de sidste i september 2007.\nDe andre oplysninger, jeg bygger min tidsfornemmelse på, er:\n”Da Anna i foråret 2004 fortalte Jens, at hun var blevet gravid”\n”De flyttede sammen kort tid før, Lily blev født. De var snart tre år siden”\n”Det var mandag den 8. oktober” (Starten på kapitel 2 og 3)\nEr min tidsfornemmelse rigtig??? Jeg kan jo ikke vide noget om, hvor langt, Anna er henne, da hun fortæller Jens om graviditeten.\nSkulle Anna bedømmes ud fra den nye karakterskala?? Det kan jo være, at reglerne er således, at hvis man er begyndt på sin uddannelse, da den gamle karakterskala gjaldt, skal man bedømmes efter den hele vejen igennem??\nEr der andre, der har undret sig over dette??\nlør, 01/01/2011 - 20:42\nDet synes jeg var et rigtigt godt spørgsmål moldt, så jeg prøvede at google ordene krimi, thriller og genre og nedenstående link kom op. Definitionen af krimi hhv. thriller er omtalt på side 504, så man skal scrolle lidt ned i det dokument, der vises. Som man vil se ligger genrerne meget tæt på hinanden, og kan vel til tider synes som synonymer. Jeg opfatter eksempelvis Bodelsen som kriminalforfatter mere end thrillerditto.\nlør, 01/01/2011 - 17:42\nNår Jussi Adler-Olsen skelner mellem spænding, thriller, krimi, så bliver jeg nysgerrig. For hvordan skelner man mon mellem de 3 emner?\nJeg er ikke selv den store krimilæser, men læste "Dinosaurens fjer" da den var nomineret som radioroman og blev ikke overbevist om dens kvaliteter - pga. de nævnte ting.\nDet bliver spændende hvilken bog der udvælges og hvilke argumenter der vil være.\nlør, 01/01/2011 - 15:29\nJeg er enig med jer andre i at en krimi først og fremmest skal vurderes ud fra det der kendetegner genren. Der skal være et godt plot, et eller flere mord og en god spændingskurve. Men for mig er nogle af de øvrige kriterier Moldt nævner, så som et flot og nuanceret sprog, gode miljø- og personbeskrivelser m.m., det der gør en krimi ekstra god.\nJeg er selv mest til de mere ”rolige” krimier som f.eks. Arnaldur Indridasons krimier, hvor spændingskurven måske nogen gange kan være lidt for stillestående, men hvor jeg til gengæld kan blive fuldstændig fascineret af et smukt sprog med gode beskrivelser. Til gengæld kan man med nogle af den slags krimier ofte diskutere om det overhovedet er krimier. Der er jo i virkeligheden nok lidt for mange bøger i disse år der bliver solgt som krimier, men som i virkeligheden ikke er det. Kirstine nævner at hun har det lidt ambivalent med Jussi Adler-Olsen, og jeg har faktisk hørt ham sige at han ikke skriver krimier, men mere spændingsbøger eller thrillere tror jeg han kalder dem. Alligevel er han sjovt nok blevet udråbt til at være Danmarks krimikonge :)\nFor at vende tilbage til Dinosaurens fjer, så er det lang tid siden jeg læste bogen, og blev ikke umiddelbart så irriteret over personbeskrivelserne som mange af jer andre, men når jeg tænker over det nu tror jeg det er rigtig nok at personerne er ret utroværdige, og jeg kan også godt huske at jeg undrede mig over at Anna var SÅ vred og bitter. Jeg kunne nu rigtig godt lide bogen og synes også den tilførte genren noget nyt med det anderledes miljø den foregår i. Til gengæld regnede jeg ret hurtigt ud hvem morderen var, og det ærgrede mig egentlig lidt.\nfre, 31/12/2010 - 18:00\nJa, det er nok dét der sker. At man pendler og sidder tilbage med et: NÅ.\nJeg har ikke tænkt det sådan, men da jeg læste dit indlæg syntes jeg at det gav mening.\nfre, 31/12/2010 - 11:41\nJeg tænker at en krimi skal vurderes ud fra det der kendetegner en krimi - nemlig gåden, mordene, mystikken og spændingen, og det er her jeg tror hunden ligger begravet i Dinosaurens fjer for forfatteren vil gerne forsøge sig med genreblanding. Og ikke et ondt ord om det, men det hænger dårligt sammen. Vi har et tema der drejer sig om splittede og ødelagte familier og liv. Et fint tema og desværre alt for relevant. Så er der diskussionen om fugle er dinosaurer eller ej - også fremragende som tema. Endeligt er der selve mordgåden som svæver midt mellem de øvrige plots. Som læser pendler man mellem de to temaer for at finde løsningen på gåden: Og den findes og kan forklares i en af dem men man sidder alligevel tilbage med et NÅ, fordi temaerne bliver forvandlet til kulisser uden debat eller konklusion. Men alligevel: jeg synes stadig det er en spændende bog.\ntor, 30/12/2010 - 11:27\nHej igen Moldt\nJeg er meget enig med dig (har vist også nævnt før). Det kan være svært at finde ud af, hvad man skal lægge vægt på i vurderingen af en krimi. For mig betyder det meget, at den er spændende, altså at der er en gåde der skal løses og at afsløringen kommer sidst i bogen OG er overraskende. Derfor har jeg det også lidt ambivalent med Jussi Adler-Olsen. Hans bøger er mega spændende, men man ved jo hvem forbryderen er fra start!\nJeg er nok også lidt morbid og synes at en krimi ofte er bedre jo flere mord der sker! Eller hvor komplicerede de er. Og der synes at jeg, at Sidsel Jo-Gazan har fundet en ulækker og mystisk mordmetode ved Lars Helland og det var fedt!\nI Dinosaurens Fjer blev jeg meget betaget af konflikten om fugle og dinosauere. Men jeg blev også samtidig meget irriteret over, at der tilsynelandende ikke var grænser for, hvilken ulykker der kunne hagle ned over hovedpersonerne. Og så er Anna altså for bitter!\nons, 29/12/2010 - 15:15\nJeg er ofte i tvivl, når en netop en krimiroman skal vurderes og debatteres.\nHvad er det man vurderer? Er det den sproglige rigdom og nuancering? Er det plottet og den medfølgende spænding om gådens løsning? Er det persontegningen og intrigerne personerne imellem?\nDet bedste er vel, at det er det hele man som læser synes om og/eller er kritisk overfor? De 3 nævnte emner skal være i balance.\nI denne her bog har forfatteren gjort et grundigt forarbejde mht. det videnskabelige stof - som man som læser anerkender.\nMen persontegningen virker - på mig - for kunstig og overgearet. Det hænger ikke sammen. Jeg kan ikke være medlevende som læser - jeg er bare registrerende. Det kan være min fejl, det anerkender jeg bestemt, men hvor ville jeg alligevel have ønsket, at sproget havde været levende og rigt. Og at personerne havde bare LIDT færre problemer og LIDT mere varme.\nons, 29/12/2010 - 12:35\nDu skal endelig blive ved med at debattere selv om du altså synes mange er uenige med dig. Du har nogle pragtfulde kommentarer og bl.a. den med de lydløse tårer har jeg moret mig meget over.\nLigesom dig har jeg det sådan med "Dinosaurens fjer" at der er et eller andet udefinerligt der irriterer mig. Måske er det den evige jammerlighed der overgår samtlige medvirkende? Alle dør, får kræft, mister familie, bliver skilt osv.\nMen når det er sagt, så vil jeg skynde mig at tilføje, at bogen er absolut læsværdig. Forfatteren kender sit stof, og jeg tror hun vil modne med tiden og øvelsen. Plottet er godt skruet sammen. Godt gået.\ntor, 23/12/2010 - 00:52\nJeg syntes, det var en spændende bog at læse, fordi rammen er et for mig ukendt miljø og en klar problemstilling: dinosaurus eller fugl! Foruden at det er en god krimi. Sproget er ikke så dårligt, at jeg bemærkede det. Jeg stoppede ca. 30 sider inde i en Sara Blædel, fordi jeg ikke kunne mere! Denne bog har grebet mig spændigsmæssigt, så jeg har læst igennem "baggrundsafsnittene" med forventning om udvikling og løsning af krimigåden.\nons, 22/12/2010 - 15:05\nJeg forstår godt at Anna reagerer på at mormor får lavet huller i ørerne på barnebarnet. Det er at gå over stregen. Og at Anna selv vil opdrage sit barn forstår jeg også. Men det er skævt at mormor kun er ok når Anna har brug for hende. Mon Anna er jaloux på mormor og barnets tætte forhold?\nGad vidst hvor mange mormødre - i den virkelige verden - der kunne finde på at få lavet huller i barnebarnets ører uden moderens accept? På mig virker det lidt søgt, men er det måske slet ikke? Hvem ved? Er jeg forkert på den?\nons, 22/12/2010 - 09:20\nJeg har ikke selv børn, så jeg kan ikke rigtig sætte mig ind i, at mødre blander sig (for meget) Jeg kan godt forstå, at Anna selv vil opdrage sit barn, og at hun fx bliver sur over at moderen giver datteren hulller i ørene uden at spørge Anna. Men Jeg synes at Annas vrede er overdreven. Hun lader jo til at have haft en fin opvækst med venner og familien, så jeg synes at det er lidt uforståeligt at hun er så vred. Eller ondt at sig selv synes jeg også at det lyder til.\ntir, 21/12/2010 - 15:47\nHej Kirstine Louise\nJeg havde det akkurat som du. Anna Bella er FOR vred. Så vred at man som læser har svært ved at være medlevende.\nDet er skåret ud i pap, simpelthen.\nMen er der noget med at kvindelige hovedpersoner i tidens krimier er vrede, sårede, uforløste. Ihvertfald ikke positive og åbne? Måske skal det være sådan lige nu?\nJeg kan heller ikke helt forstå hendes forhold til moderen, som godt må hjælpe når det brænder på, men iøvrigt ellers skal passe sig selv og som bliver behandlet som en gang ....! Jeg kan godt se at der er en slags belæg for det i bogen, men alligevel. Man må vel gå ud fra at Anna Bella er en voksen kvinde og ikke et vredt barn.\nHvad mener du om dét?\ntir, 21/12/2010 - 14:39\nHej Moldt. Jeg hører bogen på lydbog denne gang og lægger også meget mærke til forfatterens hang til tillægsord.\nEn anden ting som også godt kan irritere mig med bogen er, at næsten samtlige hovedpersoner har oplevet noget tragisk (eller op til flere tragiske ting) jeg synes måske at det bliver smurt lidt tykt på!\nOg så skal Annebella til at blive i bedre humør! Hun er lidt for bitter efter min smag!\nman, 20/12/2010 - 14:39\nJo da. Jeg kender det især fra mundtlige oplæg, hvor man begyndr at fokusere på bestemte ord - og holder op med at høre efter - fordi man venter på "ordet"\nfre, 17/12/2010 - 15:19\nHej Anne Klara\nJeg synes nu også at man "bare skal læse derudad", men kender du ikke dét, at når man mærker en eller anden irritation, så kan den blive ved med at dukke op - hvad enten man vil eller ej? Og måske går der et stykke tid før man finder ud af, hvad der irriterer een. Sådan havde jeg det med bogen.\nfre, 17/12/2010 - 14:33\nJeg synes, det er ret fedt, når der er en vis uenighed. Jeg er desværre ikke så god til at se på sproget, når det gælder krimier - jeg læser bare derudad\nfre, 17/12/2010 - 13:56\nDa jeg læste Dinosaurens fjer i sin tid blev jeg ret irriteret over forfatterens sprog. Især når personerne udtaler sig. Eks.\nSagde han eller hun: mat, hæst, forsigtigt, blidt (bruges tit) forbavset, let, slapt, uengageret, kryptisk, heftigt osv. osv. Læs selv, der er mange eksempler på hvordan man kan sige noget.\nPå een og samme side lyder det: "smilede han blegt." og lidt længere nede "smilede hun blegt". (hvordan man så end smiler blegt). Et andet sted: "Jeg har kræft, sagde han så. Han smilede blegt."\nOg på side 108 står der: "tårerne begyndte at trille lydløst ned ad hendes kinder". Så kan jeg ikke lade være at fundere over, hvordan tårer ellers triller, hvis ikke de gør det lydløst.\nDe græder f.eks. også "som pisket" og har "kogende blod", de stakkels personer.\nJeg har det også svært med at da Søren har brug for at fortælle bedsteforældrene Knud og Elvira en hemmelighed, så har Elvira altså fået kræft - og da han senere vil fortælle Knud en hemmelighed, ja så har Knud altså fået kræft og dør. Og endelig dør Sørens lille pige under tsunamien. Så er det ligesom skåret ud i pap, at Søren er en indesluttet mand med problemer.\nSelve plottet skal jeg ikke udtale mig om. Jeg er ikke den store krimilæser og kan ikke bedømme om det holder.\nUndskyld! Jeg ved fra andre debatter at mange, ja de fleste er meget uenige med mig. Alligevel kan jeg ikke lade være at deltage.\nfre, 17/12/2010 - 13:47\nDet er efterhånden et stykke tid siden, jeg læste - eller rettere hørte - Dinosaurens fjer. Jeg havde lagt den fra mig nogle gange - men blev meget fascineret af historien. En af de krimier, hvor man kan diskutere, om det overhovedet er en krimi. Historien var skruet gået sammen - og den sluttede troværdigt. Jeg hader dårlige slutninger med løse ender i krimier. Jeg kom til at tænke på bogen igen, da jeg læste Lene Kaaberbøl "Kadaverdoktoren"\ntir, 14/12/2010 - 13:01\nJeg er nu godt i gang med Dinosaurens Fjer og har lige hørt det lidt modbydelige afsnit om alle de laver i Hellands krop, føj!!\nMen jeg har også hørt lange afsnit om Annas barndom og Sørens barn som ærlig talt ikke har meget med kriminalsagen at gøre. Men det kan jo være at de får, det kan jeg ikke huske.\ntir, 07/12/2010 - 12:35\nDet er snart et aar siden jeg laeste denne bog, men jeg husker den tydeligt som en "anderledes" krimi. Forstaaet paa den maade, at det er en fantastisk god bog med et flot sprog (lad os faa lidt mere af det i krimier!), et helt anderledes miljoe (befriende med en kvindelig heltinde, der ikke er journalist eller politi-et-eller-andet - og hurra for en krimi, der ikke foregaar paa en avisredaktion eller politistation) og et fuldstaendig uigennemskueligt mordvaaben! Men det er bestemt ikke en klassisk krimi - hvad det saa efterhaanden er!\nBestemt een af mine "nominerede".\nman, 06/12/2010 - 16:25\nI december måned skal vi læse Dinosaurens fjer. Den første (og indtil videre eneste) krimi skrevet af Sidsel Jo-Gazan. Jeg har selv læst bogen en gang før, nemlig da den var nomineret til P2s romanpris 2008-2009 (og vandt) og der blev den faktisk også diskuteret her på siden. Hvis du har lyst til at læse den diskussion, hvor Sidsel Jo-Gazan i øvrigt selv deltog, så gå ind på DR Romanlæseklub under Gamle debatter.\nSå vidt jeg husker var det en udemærket krimi som bar præg af Sidsel Jo-Gazans megen viden om dinosauere (hun er uddannet biolog) Men jeg synes at det et spændende emne, så det gjorde ikke mig noget, at det fylder meget i bogen.\nDenne gang vil jeg høre den på lydbog til og fra arbejde. God fornøjelse.\nBog: Tal til mig


Hvad er Google Ads? Få svaret i vores Google Ads Wiki | Netgiganten.dk\nGoogle Ads er en online annonceringstjeneste, hvormed virksomheder kan markedsføre sig over for potentielle kunder. Google AdWords har officielt skiftet navn til Google Ads, men bliver af rigtig mange stadig omtalt med sit gamle navn.\nDet mest almindelige sted en bruger vil se Google Ads-annoncer er øverst i søgeresultaterne på Google. Den slags annoncer kaldes for søgeannoncer, og de placeres altid over de organiske søgeresultater i Google.\nMan vil også kunne finde Google Ads-annoncer på hjemmesider, i Gmail og i apps. Disse annoncer kan være i form af enten ren tekst i stil med en annonce i søgemaskinens søgeresultater eller som et banner. Denne slags annoncer kaldes for displayanoncer.\nPay per click og målgrupper\nSammenlignet med andre annonceringsmuligheder, er det smarte ved annoncering med Google Ads, at man kun betaler, hvis en kunde klikker på ens annonce, også kendt som pay per click (PPC). Derved undgår man at betale for noget, som ikke leder nogen kunder ind på ens hjemmeside.\nEn anden rigtig god egenskab ved Google Ads er tjenestens muligheder for at tilpasse de enkelte annoncer til forskellige målgrupper. Disse målgrupper kan eksempelvis baseres på demografiske oplysninger. Med Google Ads er der også mulighed for at benytte sig af såkaldt retargeting, hvilket også er en oplagt mulighed for at fange brugernes opmærksomhed.\nGoogle skriver selv, at det kan kaldes god timing at få vist ens søgeannonce i søgeresultaterne på Google. Og det er da også virkelig god timing, da det er en stor fordel at fange brugeren i det øjeblik han aktivt selv søger efter noget bestemt. Andre typer annoncer og reklamer kan virke som en irritation for brugeren, især hvis de er i gang med noget andet, når en annonce pludseligt presser sig på. For eksempel er det meget normalt at springe reklamerne på YouTube over, fordi man bare gerne vil se den video man har fundet frem, og altså ikke har lyst til at blive forstyrret af en reklame. På den anden side kan en velproduceret videoannonce virke så fængende på brugeren, at han ser den til ende.


Glostrup, thaiWellness, thai Massage og Wellness i asiatiske Thai Massage i Amager and Ballerup Ret ny klinik på Hovedgaden. Glostrup tilbyder blandt andet to massøsers behandling på én gang. Dina thai klinik massage tilbyder massage udført af en eller to thai massøser. Greve, Traditional, traditionel thai massage, åben søndag, københavn, Ballerup, Glostrup, Thai, massage. Stor, kBH, Kbh, k, olie thai massage. Thai massage, moonmassage - tilbud Galerie Selbstbefriedigung in Nylons - Bildergalerie für Her kan du finde en oversigt over. Thai massage klinikker i, glostrup området. Alle klinikker der er oplistet på denne oversigt har egen webside, så du har mulighed for at læse nærmere om den enkelte.\nGlostrup thai massage thai massage kbh ø - Escort\nDina thai klinik massage tilbyder massage udført af en eller to thai massøser. Tilbud, par massage eller 2 Personer 60 min eller 2 gange for én person, mix thai oliemassage kun.\nGlostrup thai massage thai massage kbh ø - Store\nErotic massage kbh nina nord pornostjerne Moon Massage frække bryster bodel københavn Østerbro, willemoesgade 8, 2100 København Ø, tlf.: Åben alle dage.00 -.00 gælder blød afslappende massage. 400,-, moon Massage Østerbro, willemoesgade 8, 2100 København Ø, tlf.: Åben alle dage.00 -.00. Kl.:.00.00. Olie thai massage, traditionel thai massage og thai fod massage, du kan bestille tid på tlf.\nglostrup thai massage thai massage kbh ø Og ejeren af stedet mener selv, at den homogent sammensatte personalegruppe har et godt ryd for at levere "varen". Ret ny klinik på Hovedgaden.\nGlostrup thai massage thai massage kbh ø 779\nThai wellness jyllingevej fræk røv 300,-, udføres kun af Ma-Eng, kØB ET gavekort, forkæl dem du holder af Køb et Gavekort i en af vores butikker. Vore massage terapeuter vil føre dig gennem de mest sensuelle massageterapier ved brug af vores rene og naturlige aromaprodukter. Thai Lanna wellness, vis stort kort. 400,- _ 1 times fodmassage nakke massage.\nTantra massage thai swingerklub ringe 938\nJav Teen Babe Sucks Cock In The bath In Uniform Then Massages Fucks In Oil. Vi gør alt hvad vi kan for at være en af de bedste. Thai Massage klinikker i København. Det gør vi ved at give dig en super god og autentisk thai massage i asiatiske omgivelser. Thai Massage services and Prices - København Amager. Neck- Back- or shoulder pains?\nGlostrup thai massage thai massage kbh ø - Brugte\nOur specialist masseuse Yen can give you efficient treatment for these common issues. Thai Massage er for kvinder og mænd. Tilbud _ tilbud Par massage eller 2 Personer 60 min eller 2 gange for én person Mix. Thai, lanna Wellness, thai massage.\nSexdating: Glostrup thai massage thai massage kbh ø\nDu kan selv vælge :-D glostrup thai massage thai massage kbh ø Stedet har fået god omtale andre steder. Baan, thai, wellness Århusgade 95 2100 København. Der holdes åbent alle dage.\n11.08.2017 11.08.2017 glostrup thai massage thai massage kbh ø\n0 tanker om “Glostrup thai massage thai massage kbh ø”


Kjolebytte - Også attraktivt for dyrere damer\nCollaborative Consumption - Forbrug i fællesskab. En international trend indtager Danmark.\nCollabrorative consumption og kjoler\n■ Collaborative consumption er en international trend, der dækker over forbrugernes interesse for at dele, låne og leje i stedet for at eje.\n■ En af trendens fortalere er Rachel Botsman, der er forfatter til bogen "What's Mine Is Yours: The Rise of Collaborative Consumption".\n■ Butikken Resecond, der ligger på Jægersborggade 49 i København, har taget fænomenet til sig.\n■ Pris for et abonnement er 150 kr. om måneden, 600 kr. for et halvt år og 1000 kr. for et år.\n■ Butikken har åbent onsdag til lørdag.\n■ På den gratis app Resecond kan man i princippet bytte kjoler med andre kvinder over hele verden.\nBliv abonnent. Giv en kjole. Få en kjole. Det kan næsten ikke blive nemmere, ja, det er jo næsten som at dele et fælles skab med andre kjoleglade damer. Kjolebyttebutikken Resecond på Nørrebro i København er som et stort walk in closet.\n"En handel er her en oplevelse fuld af historie og autencitet, og den kombinerer nøjsomhed med forbrug"\n"Jeg tager kun imod kjoler af god kvalitet, og som kunde kræver det også, at man tænker i, hvad man kan give, og ikke kun hvad man kan få," siger butiksejer Stine Skytte Østergaard, der i årevis selv har holdt tøjbytteaftener for veninderne og nu har professionaliseret ideen med butik og gratis bytte app.\nOrdningen koster maks. 150 kr. om måneden i abonnement, dertil kommer en kjole af god kvalitet, som giveren tror, andre vil blive glad for.\nIkke alle kjoler er velkomne på bøjlerne i butikken Resecond. Her er f.eks. ingen af mærkerne H&M, Zara og Vero Moda.\nBillige mærker som H&M, Zara og Vero Moda har ingen adgang, men bøjlestængerne bugner med danske mærker som Rabens Saloner og Rützou blandet med udenlandske vintagesager og håndsyede gevandter.\nAlt i farveorden, for er kjolerne én gang accepterede, er de sidestillede uanset oprindelse.\nEt stykke stamtræ\n"Fuglekjolen er købt i Brighton og har bragt lykke til et sommerbryllup," har en abonnent skrevet i hånden på en af de noter, der er fæstnet med en kulørt snor i nakken på kjolen. Og sådan kommer alle kjoler med et lille stykke stamtræ, ligesom den første kjole kommer med en hjemmesyet dragtpose i genbrugsstof.\nEn handel er altså her en oplevelse fuld af historie og autencitet, og den kombinerer nøjsomhed med forbrug. Præcis det, som det vestlige menneske post finanskrisen søger netop nu, hvis man spørger livsstilseksperten Henrik Byager.\nLæs også: Eksklusiv shopping går under jorden\n"Der er for tiden et kæmpe behov for at spare på jordens ressourcer, at komme med i fællesskaber og at være forpligtet af gensidighed, og det rammer denne form for butik rigtig godt. Jeg tror, vi vil se mange eksempler på den slags i fremtiden," siger han.\nDet mener forfatteren Rachel Botsman også. Hun er forfatter til bogen "What's Mine Is Yours: The Rise of Collaborative Consumption", der gennemgår den internationale trend, der har fået luft under vingerne efter finanskrisen.\nDen dækker over alle de fællesskaber, hvor forbrugerne i stor stil låner, lejer og deler i stedet for at købe, forbruge og samle til hobe.\nHver kjole har sin helt egen historie, som kvinderne kan dele med hinanden.\nTænk på Spotify, der deler brugernes musikbiblioteker, Netflix, der streamer film og tv for små penge, og Airbnb, hvor private kan leje deres bolig ud til fremmede. I den nye verden er ejerskab ude, og adgang er in.\n"Vi higer efter personlige forhold i modsætning til de tomme transaktioner. Collaborative consumption forstærker de meningsfulde forbindelser mellem mennesker," udtaler Rachel Botsman på sin hjemmeside, hvor hun også med rette bryster sig af, at tendensen i 2011 blev udnævnt af Time Magazine som en af de ti ideer, der vil ændre verden.\nDet kollektive ejerskab vinder frem. På Nørrebro i København er det kvinderne, der går forrest med kjolebytteordningen organiseret af Resecond.\n"Det er perfekt for en urban livsstil, hvor man har masser af naboer og kun lidt plads. Men den egentlige fordel ved collaborative consumption viser sig at være den sociale," siger hun til Time Magazine.\nNår man stoler på andre og bliver stolet på, frigives lykkehormonet oxytocin i hjernen. Men trenden kalder dog på sikre måder at vurdere troværdigheden af parterne i en handel.\nPå Ebay.com og andre handelssteder på nettet kan man give hinanden karakterer, og gennem de sidste 20 år har vi lært at udvide vores tillid fra simpel information til kreditkort-data – og nu også fremmede, vi handler med, hyrer til hjælp og endda lukker ind i vores hjem. Det er bare meget smartere, at vi deler, hvad vi har, og sparer på ressourcerne. Jeg deler også en bil nu, og min far er begyndt at dele græsslåmaskinen med naboen På et site som Task Rabbit, som er en slags Ebay for ærinder, kan brugere lægge opgaver som tøjvask, indkøb og samling af Ikea-skabe i udbud, og de såkaldte rabbits – kaniner – kan byde på dem.\nKaninerne er for 70 procents vedkommende tidligere arbejdsløse, der via enkeltjob ikke bare optjener troværdighed, men også muligheden for at hæve deres priser tilsvarende.\nFinanskrisen, boligboblen og den stigende arbejdsløshed har gjort det attraktivt at forbinde med andre via peer-to-peer-markedspladser, der omdanner sovende aktiver og ressourcer til nye job, indkomstkilder og netværk.\n"Vi genfinder noget medmenneskelighed igen, som vi havde tabt et sted på vejen," mener Rachel Botsman.\nVi var ellers et helt andet sted for bare ti år siden. George W. Bush genvandt præsidentsædet i 2004 delvist ved at udråbe landet til et "ejerskabssamfund. Jo mere ejerskab, der er i USA, jo mere vitalitet er der i USA," som han sagde.\nSom Time Magazine pointerer, var ejerskabet ved at rådne indefra. Først kom Napster, hvor internetbrugere ulovligt delte digital musik uden om pladeselskaber og butikker. Ideen spredte sig til andre medier.\nI 2008 kollapsede den arkitektur, der var bygget op omkring det feterede ejerskab, subprime- og swap-lånene. Ejerskab havde ikke ligefrem vitaliseret de forenede stater – nærmere ruineret landet.\nStine Skytte Østergaard har efter utallige tøjbyttearrangementer med veninderne nu kommercialiseret ideen bl.a. med butikken Resecond.\nNu tænker forbrugerne sig om en ekstra gang, før de tager et lån for at få den samme benzinsluger som naboen eller designerkjolen til det næste selskab. I Resecond har man tænkt tanken til ende.\n"Det er bare meget smartere, at vi deler, hvad vi har, og sparer på ressourcerne. Jeg deler også en bil nu, og min far er begyndt at dele græsslåmaskinen med naboen. Man kunne også dele Weber-grillene og meget mere. Hvorfor skal vi alle sammen have en af hver?"\nKlædt på til succes: Mød Hr. Bo Bedre\nArnestedet for den cool luksusmode\nElle-redaktøren genopdager kjolen


Fattiggården Napoli | Information\nI de seneste to årtier har italienske psykologer gjort en pionerindsats for at få indsigt i mafiaens psykologiske strukturer. Det skyldes især statens vidnebeskyttelsesprogram og den antimafiakultur, som er spiret frem siden starten af 1990’erne, især på Sicilien. Disciplinen psichismo mafioso handler om, hvordan mafiakulturens dogmatiske virkelighed hæmmer personlighedsudviklingen. Mafiaen har det til fælles med det totalitære samfund, at dens magt beror på et absolut forbud mod at kritisere den etablerede orden – derfor kan mafiasoldater dræbe på kommando uden at føle skyld, ligesom nazismens krav om total lydighed fritog den enkelte nazist for at føle sig personligt ansvarlig. Klanernes »’vi’ tager ’jegets’ plads«, skriver feltets førende teoretiker, psykologen Girolamo Lo Verso fra universitetet i Palermo.\nMin geniale veninde er ikke en roman om mafiaen, men handler om at vokse op i et fattigt kvarter i Napoli, hvor et mafiøst autoritetsprincip og dermed »en implicit tvang til vold« hersker. Det er den første af foreløbig tre bind om et livslangt venskab mellem to kvinder, der nu foreligger på dansk. Måske er forfatterens navn, Elena Ferrante, blot et pseudonym. Forfatteren er aldrig stået offentligt frem, men foretrækker at lade teksterne tale for sig selv:\n»Jeg føler ingen nostalgi i forhold til vores barndom, den var fuld af vold,« hævder bogens fortæller, »men jeg mindes ikke, at jeg nogensinde har tænkt, at det liv, vi havde var særlig forfærdeligt. Livet var, som det var, vi voksede op med pligten til at gøre det vanskeligt for andre, før de gjorde det vanskeligt for os.«\nUmulig at kradse i\nRomanens hovedperson er egentlig skomagerens datter, Lila. I prologen bliver fortælleren, Elena eller Lenù, ringet op af sin venindes søn. Han meddeler, at Lila er forsvundet og har slettet alle spor efter sig:\n»Det er mindst tredive år siden, hun fortalte mig, at hun havde lyst til at forsvinde uden at efterlade spor (…) Jeg tændte for computeren og begyndte at skrive vores historie i alle detaljer, alt det, jeg stadig huskede.«\nLenùs fortælling handler om deres fælles barndom og tidlige ungdom i Napoli i 1950’erne og begyndelsen af 1960’erne. Som datter af en portner ved rådhuset befandt hun sig et eller to trin højere end veninden på den sociale rangstige:\n»Lila dukkede op i mit liv i første klasse, og hun gjorde straks indtryk på mig, fordi hun var meget uartig.«\nDe leger med dukker, læser bøger, slås og fantaserer om en fremtid i overdådig rigdom. En mytisk og fortiet fortid har skabt den sociale orden, som de forsøger at forstå, og som domineres af den frygtede og forhadte don Achille:\n»Da vi blev venner, talte hun så meget om dette absurde – før os – at hun endte med også at gøre mig nervøs. Det var den uendeligt lange tid, hvor vi ikke havde eksisteret; den tid, hvor don Achille havde vist sig for alle som den, han var: et ondskabsfuldt væsen af en uvis fysiognomi, en blanding af dyre- og mineralriget, som – efter sigende – sugede blod af andre, mens der aldrig kom noget ud af ham selv, måske var det ikke engang muligt at kradse i ham.«\nIfølge psykologerne er det netop erfaringen med en truende og uforanderlig social orden, der bremser personlighedsdannelsen og skaber et underkastelsesbehov hos individer i en mafiakultur.\n»Der var noget uudholdeligt ved tingene, ved menneskene, ved ejendommene, ved gaderne, som kun kunne blive udholdeligt, hvis man genopfandt det hele, som under en leg. Det vigtigste var dog at kunne lege, og det kunne hun og jeg, kun hun og jeg.«\nLila er genial, fordi hun lærer Lenù at hæve sig over virkeligheden. De brillerer begge i den hårde konkurrence i skolen, men kun Lenùs forældre har råd til at sende deres datter i gymnasiet. Da Lila bliver sat til at arbejde i familiens skomagerværksted, fortsætter hun alligevel med at studere i fritiden for at kunne hjælpe sin veninde med at bestå alle eksaminer med topkarakter:\n»Du er min geniale veninde, du skal blive den bedste af dem alle sammen, drenge og piger,« siger Lila.\nMen da pigerne kommer i puberteten, begynder de langsomt at glide fra hinanden. Lenùs verden rækker efterhånden videre end kvarteret, mens Lila er prisgivet dets voldelige logik, som hun desperat forsøger at beherske. Hun bliver smuk, »kvarterets Jacqueline Kennedy«, og de unge mænd kæmper om hende som et trofæ. Bejlerne lover hendes far, at de vil investere i værkstedet, så familien kan fremstille sko i stedet for blot at reparere dem. Trusler og vold er en del af kurmageriet. Selv om Lila gør sit bedste for selv at forme sin fremtid, ender hun alligevel med at være underlagt kvarterets logik.\n»Lila var forblevet dér,« konstaterer Lenù.\nMin geniale veninde er en rørende skildring af forsøg på modstand og overlevelse i fattigdommens og mafiakulturens eksistentielle spændetrøje.\nElena Ferrante: Min geniale veninde. Oversat af Nina Gross. C&K Forlag. 384 sider. 299 kroner


Kommunikationsforum | Virksomheder skal i dag kunne levere andet end grønne tal på bundlinien. De skal give noget tilbage til samfundet. De skal kommunikere et stærkt purpose. Ellers er de dømt fallit i en hverdag, hvor en købestærk generation Y skruer forventningerne op og sorterer de virksomheder fra, der ikke indfrier forventningerne. Vi har undersøgt, hvordan fem virksomheder i Danmark kommunikerer deres purpose - og hvordan du kan gøre dem kunsten efter. | | Louise Søndergaard | Søren Staberg Madsen\nSådan bør virksomheder kommunikere deres purpose\nHar du ikke et purpose, kan du lige så godt glemme det\nSøren Staberg Madsen\nVirksomheder skal i dag kunne levere andet end grønne tal på bundlinien. De skal give noget tilbage til samfundet. De skal kommunikere et stærkt purpose. Ellers er de dømt fallit i en hverdag, hvor en købestærk generation Y skruer forventningerne op og sorterer de virksomheder fra, der ikke indfrier forventningerne. Vi har undersøgt, hvordan fem virksomheder i Danmark kommunikerer deres purpose - og hvordan du kan gøre dem kunsten efter.\nHvordan bør virksomheder kommunikere deres purpose? Konklusionerne er, at ledelsen skal fungere som kommunikationskanal, medarbejderne skal aktiveres eksternt, og kunderne skal tænkes som fans og medbrugere – og ikke kun forbrugere\nUndersøgelsen bunder i Generation Y’s forventninger. Denne generation er i 2018 den største i verden, og 92% af den mener, at virksomheders succes skal måles på andet end profit. Virksomhederne skal altså tage større del i at løse samfundets udfordringer – de må gerne tjene penge, men de skal give noget tilbage til det samfund, de er en del af. Flere undersøgelser viser desuden, at et purpose – der har fokus på andet end profit – har fordele i både rekrutterings- og salgsøjemed.\nIfølge Deloitte vælger 77% fra Generation Y arbejdsplads ud fra virksomhedens formål, mens den globale kommunikations- og marketingsvirksomhed Edelman har påvist, at purpose er den vigtigste faktor i udvælgelsen af et brand, når pris og kvalitet er den samme. Virksomheder kan altså befinde sig på en brændende platform, hvis de ikke lever op til generationens forventninger.\nDeloitte har lavet en undersøgelse - dedikeret til generation Y: Mind the gaps The 2015 Deloitte Millennial survey. Læs rapporten her.\nDisse forventninger indfrier Novo Nordisk, Call me, Rema 1000, Grundfos og Dove. De er alle purposedrevne virksomheder, som succesfuldt har formået at integrere et purpose i deres forretning og kommunikere det til både medarbejdere og omverden. Således lever de op til forventningerne fra Generation Y, der vil arbejde for dem og ikke mindst købe hos dem – så længe de har et purpose, der rækker længere end blot at øge indtjeningen og afkastet til ejere og aktionærer.\nLedelsen skal bruges som kommunikationskanal\nNår man skal indføre et purpose i en virksomhed, hører vi ofte, at det skal starte i ledelsen og ikke blot i en kampagne – ellers risikerer man ikke at få medarbejderne med om bord på rejsen mod det fælles purpose. Det samme gælder for kommunikationen af et purpose. Her har ledelsen og lederne en afgørende rolle, og ansvaret kan ikke alene lægges hos kommunikationsafdelingen. Det er væsentligt, at ledelsen er synlige i interne og eksterne aktiviteter for at vise, at der er støtte fra øverste geled.\nHos Rema 1000 gør man internt brug af personorienteret kommunikation.\n”Vi gør meget ud af, at det er os som personer (Henrik Burkal, administrerende direktør, og Anders René Jensen, indkøbs- og marketingdirektør, red.), der står på mål for det, vi laver. Vi kommunikerer det og tager ansvaret for det,” siger indkøbs- og marketingdirektør, Anders René Jensen.\nNår dagligvarekæden kører kampagner om økologi, sundhed eller noget tredje, er det regionscheferne, der bliver brugt som kommunikationskanal. De tager ud til de enkelte butikker og fortæller, hvorfor de gør, som de gør, så den enkelte medarbejder kan se en mening med det.\nDen holdning deler man hos Novo Nordisk. Her viser lederne deres opbakning til purpose, når de fungerer som kommunikationskanal for de gode historier, som Global Communications Manager, Nicole Seroff, udtrykker det:\n”Det er vigtigt, at lederne har købt ind på den gode historie, man gerne vil fortælle. De er for os en virkelig vigtig præmis i at komme ud til den enkelte medarbejder.”\nFå ambassadører i medarbejderne\nHvis virksomheden vil associeres med deres purpose, er det først og fremmest vigtigt at gøre medarbejderne til ambassadører. Det kan man gøre ved at inddrage dem, for inddragelse giver større motivation. Hvis medarbejderne er en del af aktiviteterne – og ikke kun får ting at vide – giver man dem en bedre forudsætning for at forstå, hvorfor virksomheden gør en forskel med deres purpose. Det forsøger man hos Dove at løse gennem små gimmicks, fortæller Brand Manager Marie Risborg:\n”Sidste år kørte vi en kampagne, hvor vi fik salgskonsulenterne, som for det meste er mandlige, til at skrive, hvorfor de føler sig smukke. Så i stedet for at jeg bare står og snakker i en halv time, så lavede vi nogle små opgaver, som de huskede bagefter.”\nDove er skarpe på at ramme deres målgruppe med deres purpose - kvinder er smukke i alle former, aldre og afskygninger. Real Beauty Sketches: Dove / Ogilvy & Mather, Brazil.\nFlere af virksomhederne peger desuden på, at træning i virksomhedens værdier og purpose giver pote – især hos nyansatte og nye ledere. Det kan her være oplagt at få dem til at arbejde med en business case, der tydeligt er med til at opnå virksomhedens purpose.\nMen vigtigt er det dog også, at medarbejderne ikke oversvømmes med informationer og opgaver, der ligger uden for deres arbejdsområde. Hos Novo Nordisk tænker man over, hvilke fordele og hvilken værdi det giver for den enkelte medarbejder, når de engageres i sådanne opgaver.\n”Man skal virkelig have respekt for organisationen og dens tid. Så hvad end man beder dem om, så skal det virkelig give værdi til deres arbejde eller til et højere purpose, om det så er Changing Diabetes, eller om det er at finde en ny mission for virksomheden,” siger Nicole Seroff.\n… og i kunderne\nOgså kunderne skal tænkes som ambassadører – eller fans, om du vil. Man skal forsøge at skabe tilslutning hos en skare af mennesker, der tror på det samme purpose, den samme sag.\nHos Rema 1000 går man langt for at støtte købmændene i deres initiativer med lokalbefolkningen, da det direkte møde og dialogen med kunderne er givende for relationen mellem medarbejdere og kunder. Og det kan skabe eksterne ambassadører.\n”Vi har efterhånden rigtig mange af vores købmænd, der synes, at det er fedt at arbejde med det her. Man kan se, at de tager en masse initiativer lokalt, og der bakker vi op. Det er jo en kæmpe styrke, at de (kunderne, red.) synes, at det er fedt, at Rema 1000 gider at være med til at støtte op om lokale initiativer. Så det at få skabt de her Rema-fans, som vi kalder det, altså at få nogle ambassadører blandt kunderne, det er afgørende” fortæller Anders René Jensen.\nTilslutning kan også opnås ved at skabe et fællesskab om det samme purpose – fx gennem shared platforms, hvor stakeholderne kan inspirere hinanden og dele erfaringer. Hos Novo Nordisk forsøger man så vidt muligt at prioritere purpose over virksomheden, når det er muligt, fortæller Nicole Seroff:\n”Kommunikationsmæssigt synes jeg, det er stærkt, at man som virksomhed tager sig selv ud af ligningen, ellers kan det hurtigt bare blive marketing. Til en konference for nyligt kom vi godt omkring det, da Lars Rebien Sørensen stod på scenen og sagde: ’Vi ved godt, at vi som Novo Nordisk har en aktie, men vi har altid haft filosofien, at hvis vi kan sætte os selv ud af spil som virksomhed, så har det faktisk været en succes’.”\nLars Rebien Sørensen i Novo Nordisk koncernens hovedsæde. Polfoto/Finn Frandsen.\nUndersøgelsens hovedkonklusioner er, at ledelsen skal være drivkraften ved at være synlige, fungere som kommunikationskanal og dermed stå på mål for det, der bliver sagt.\nMedarbejderne skal fungere som virksomhedens ambassadører. Det er derfor vigtigt, at de føler sig stolte af at arbejde for virksomheden. Det er ledelsens opgave at lytte til dem, inddrage dem og aktivere dem i eksterne events.\nKunderne skal gøres til fans, og det kan man gøre ved at betragte dem som medbrugere og ikke kun forbrugere. De skal ikke bare købe et produkt, de skal købe et holdningsfællesskab.\nI det følgende kommer vi med ti gode råd til virksomheder, der vil kommunikere deres purpose til medarbejdere og til omverden. Både for at leve op til generationens forventninger og for at skabe et bedre image og bedre tal på bundlinjen. Qua de valgte virksomheder egner rådene sig bedst til mellemstore og store virksomheder.\n1. Sørg for enighed i ledelsen om, hvad purpose betyder\nLedelsen skal have samme opfattelse af, hvad virksomhedens purpose indeholder, så de kommunikerer budskaber, der hviler på samme fælles forståelse. ”Tving” engang imellem ledelsen til at sætte ord på, hvad purpose betyder for dem, så det altid er aktivt i erindringen.\n2. Gør ledelsen synlig\nBrug ledelsen som kommunikationskanal og afsender for at vise, at de står på mål for det, der bliver sagt. Gør dem synlige til interne og eksterne aktiviteter, så det fremstår klart, at de støtter op om det fælles purpose.\n3. Gør medarbejderne stolte af at arbejde i virksomheden\nHold altid medarbejderne informerede, og aktiver dem i eksterne events. Kommuniker også positive historier, hvori medarbejderne bruges som cases.\n4. Vær åben for inputs fra medarbejderne\nInspirer medarbejderne til at tage initiativ til aktiviteter både internt og eksternt. Opret eventuelt en platform, hvor medarbejderne kan komme med idéer.\n5. Giv medarbejderne opgaver, så de bedre forstår purpose\nGør eventuelt brug af små gimmicks, der får medarbejderne til at formulere, hvad virksomhedens purpose betyder for dem i deres arbejde.\n6. Træn medarbejderne i værdier og purpose\nUndersøg potentielle medarbejderes værdisæt, inden de ansættes, for eksempel via tests, og giv nyansatte og nye ledere et kursus i virksomhedens værdier. Det er oplagt at få dem til at arbejde med en business case, der tydeligt er med til at opnå virksomhedes purpose.\n7. Hav respekt for virksomheden og dens tid\nNår man vælger at engagere medarbejderne i opgaver, der ligger uden for deres arbejdsområde, skal det afklares, hvilke fordele og hvilken værdi det skaber for den enkelte medarbejder. Engager kun de medarbejdere, for hvem kommunikationen skaber værdi.\n8. Undgå at oversvømme med informationer\nMedarbejderne behøver ikke at vide alt om alt. Mange kanaler er dog bedre end få, men vælg med omhu. Eksternt er det også vigtigt, at purpose ikke kommunikeres eksplicit for ofte – gør det få gange, og gør det godt.\n9. Få ambassadører i kunderne\nAmbassadører kan også findes blandt kunderne, hvis man betragter dem som fans og medbrugere i stedet for forbrugere. De skal føle, at de køber et holdningsfællesskab, ikke bare et produkt.\n10. Aktiver stakeholderne om et fælles purpose\nSkab et fællesskab om purpose via platforme, hvor stakeholderne kan dele erfaringer og inspirere hinanden til at arbejde for det fælles purpose.


Jeg ved ikke helt, hvordan det er sket – men af en eller anden grund, er alle mine strikkeprojekter pt grå. Måske er det efterårets komme, eller måske er jeg bare lidt til den kedelige side.. Men lets face it: Det er måske lidt kedeligt, men grå duer bare til alt – og både til dreng og pige, så jeg kan få lidt i barsels-gave-kurven igen.\nDet største af strikketøjet er en “morskosegenser” – strikket i den blødeste (og billigste!!) Drops air. Den bliver go’, når den er færdig, og på pind 6 går det som en leg.\nDen lille cardigan er en Vera Cardigan – hurtig og klassisk. Jeg har strikket den et par gange før. Den er strikket i Rasmillas yndlingsgarn.\nDet lille nystartede projekt er et par blebukser fra Petiteknit. De bliver strikket i Drops babymerino, hvis jeg husker rigtigt.\nHar de mørke aftener også fået jer igang med strikketøjet?


TJALFE 3 UGER - SIMONEOE\nLigesom med alt muligt andet, så er tiden som regel med til at udbedre tilspidsede situationer. Det er også gældende herhjemme. Tjalfe er nu 3 uger gammel, og vi begynder så småt at tilpasse os familielivet som fire. Vi har ikke som sådan en rytme endnu, men vi har efterhånden alle tre vænnet os til det sidste nye familiemedlem. Især Sigga har rykket sig meget. Hun har hele tiden været glad for lillebror, men reagerede meget kraftigt overfor os. Det virker heldigvis som om, at de kraftige reaktioner er på retur, og vi har fået vores lille kan-selv-vil-selv børnehave pige igen.\nJeg må dog indrømme, at jeg har fortrængt hvor hårdt det er, at være oppe flere gange om natten, og få maks 3 timers sammenhængende søvn i træk på en god nat. Jeg savner virkelig at sove! Og når jeg ammer, kan Mads ikke tage over og hjælpe. Så her på 3. uge med meget lidt søvn, hænger mine poser under øjenene næsten helt nede ved hagen. I guder hvor er jeg træt. Mit overskud til Sigga er også meget anstrengt, fordi trætheden de sidste par dage virkelig har overrumplet mig. Mads er heldigvis god til at tage sig af hende, men jeg savner vores tid sammen. Det gør jeg virkelig. Så jeg glæder mig til at få mere tid til hende igen.\nMed hensyn til Tjalfe, så virker han indtil videre som en meget tilpas lille fyr – dog har den seneste uge været meget urolig, og vi har på baggrund heraf bestilt tid til kranio sakral. Det kunne jo være, at den bette fyr har noget til at sidde i klemme – især efter så hurtig en fødsel. Han sover ihvertfald ret anstrengt om dagen, og helst kun ved mig. Jeg har rigtig svært ved at ligge ham fra mig uden at han vågner. Selvfølgelig lige med undtagelse af, hvis jeg går en tur med ham i barnevognen.\nMed hensyn til mig selv, så kan jeg godt mærke, at jeg ikke er god til at jeg er så begrænset. Med en baby, som gerne vil hænge, er jeg ekstremt låst på hænder og fødder. Jeg har endnu ikke været nogle steder med ham alene, medmindre jeg har kunnet smide ham i barnevognen og gå dertil. Og i den by vi bor i, er det altså højst et besøg i Brugsen for at handle, i mødregruppe eller en tur ned til mine forældre. Så jeg kan godt mærke, at jeg begynder at savne, at der bare sker lidt noget andet. Med Sigga havde jeg det lige omvendt. Der hyggede jeg mig med at gå hjemme. Men denne gang kan jeg ikke rigtig stilles ved det, det må jeg vidst bare erkende. Men det er nu engang bare sådan det er, og nu hvor vejret mere eller mindre også byder på indehygge, så prøver jeg at nyde det så godt jeg kan. Selvom det allerede virker som om, at han altid har været her, så finder man alligevel ud af, hvor meget en lille baby styrer dagsordenen. Man kan ikke bare lige… Sådan har jeg det ihvertfald 🙂\nPrevious PostPrevious FINT NIPS FRA AU MAISON\nNext PostNext QLED TV OG INDRETNING